open-index/open-wikipedia-markdown huggingface dataset:
Devkesgan qalʼa

**Devkesgan qalʼa** (uzbekinkielinen nimitys, turkmeeniksi *Döwkesengala*) on rauniokaupunki Uzbekistaniin kuuluvan Karakalpakstanin ja Turkmenistanin rajalla. Se sijaitsee historiallisella Horezmin alueella Ustjurtin laakion kapean kielekkeen lounaiskärjessä 60 kilometriä Köneürgençista länteen. Antiikin ajan Devkesganin paikalla oli myöhäiskeskiajalla Vazirin (turkmeeniksi *Wezirin*) kaupunki.

Devkesganin ydin on kallionkielekkeellä sijaitseva suorakulmion muotoinen yläkaupunki, jonka pituus on 850 ja leveys 300 metriä. Sen pohjois- ja itäsivuja suojaa tornein varustettu paksu savitiilinen muuri, jonka korkeus on yhä 5–8 metriä. Muuria reunustaa kymmenen metriä leveä ja kolme metriä syvä vallihauta. Lännessä ja etelässä yläkaupunkia suojaa 30 metrin korkuinen jyrkänne, jonka huipulla sijainnut muuri on ilmeisesti pääosin romahtanut. Raunioiden keskellä on säilynyt myöhäiskeskiaikainen moskeija ja kaksi mausoleumia. Yläkaupungin lounaiskulmassa on nelikulmainen linnake ja sen sisällä pieni umpinainen ”palatsi”.

Yläkaupungin pohjoispuolella sijaitsee muurin suojaama esikaupunki, ja niiden pohjois- ja itäpuolella toinen esikaupunki. Sen itäpuolella on hautausmaa ja rautasulaton rauniot. Yläkaupungin eteläpuolella jyrkänteen juurella sijaitsee kulmistaan pyöristetyn suorakulmion muotoinen alakaupunki, jonka pituus on 780 ja leveys 480 metriä. Sen lounaispuolella lähellä entistä joenuomaa on säännöllisen muotoinen puutarha-alue. Kaupungin pohjoispuolella Ustjurtin kielekkeen sulkee 2,5 kilometriä pitkä muuri.

Devkesgan on perustettu 300–200-luvulla ennen ajanlaskun alkua. Se hylättiin 300-luvun vaihteessa ilmeisesti kuivuuden takia, kun Amudarjan haarat Derýalyk ja Döwdan lakkasivat virtaamasta Sarygamyşjärveen. Timur Lenkin hävitettyä Urgantšin kaupungin ja Derýalykin padon vuonna 1388 joki virtasi jälleen Devkesganin ohi, ja alue asutettiin uudelleen. 1400–1600-luvuilla paikalla sijaitsi Vazirin kaupunki.

Vazirin perusti Devkesganin raunoille Horezmin lounaisosan vallannut uzbekkikaani Mustafa 1400-luvun puolivälissä. Vuonna 1511/1512 sen valloitti persialaisilta Ilbars, josta tuli uuden hallitsijasuvun perustaja. Vazir oli sen jälkeen ja myöhemmin useaan otteeseen Horezmin eli Hivan kaanikunnan pääkaupunki ja Urgantšin kilpailija. Vuonna 1558 siellä kävi englantilainen Anthony Jenkinson, jonka mukaan kaupunki oli köyhä ja sen kaupakäynti vähäistä. Sen asukkaat viljelivät maukkaita meloneja ja vesimeloneja, mutta Jenkinson ennusti heidän vesilähteensä pian kuivuvan. Derýalyk kuivui vuosisadan loppuun mennessä, ja kaani Abdulgazi siirsi 1600-luvun puolivälissä Vazirin ja Urgantšin asukkaat lähelle Amudarjaa, jonne perustettiin uudet samannimiset asutukset.

## Lähteet
Kröyer

**Kröyer** tai **Krøyer** on muun muassa seuraavien henkilöiden sukunimi:

* Henrik Nikolai Krøyer (1799–1870), tanskalainen eläintieteilijä
* Marie Krøyer (1867–1940), tanskalainen taidemaalari
* Peder Severin Krøyer, myös P. S. Krøyer (1851–1909), tanskalainen taidemaalari
Lars-Erik Lövdén

**Lars-Erik Lövdén** (s. 11. tammikuuta 1950 Malmö) on ruotsalainen juristi ja sosiaalidemokraattinen poliitikko. Hän istui valtiopäivillä vuosina 1979–1980 ja toimi kuntaministerinä vuosina 1998–2004. Vuosina 2005–2014 Lövdén oli Hallandin läänin maaherra.
## Lähteet

## Aiheesta muualla
* Ruotsin valtiopäivät
Toyota C-HR +

**Toyota C-HR +** on Toyotan vuodesta 2025 valmistava coupe SUV -tyyppinen henkilöautomalli. Mallin nimi ja muotoilu viittaavat vahvasti Toyota C-HR -malliin, mutta toisin kuin hybridimalli C-HR, C-HR + on saatavilla vain täyssähköisenä. Lisäksi se on C-HR:ää suurempi.

Mallia myydään Pohjois-Amerikassa nimellä C-HR, sillä mm. Euroopassa myytävää CH-R-mallia ei ole myyty siellä vuodesta 2022.

Subaru myy CH-R +:saan vahvasti perustuvaa autoa nimellä Subaru Uncharted.

## Lähteet
Henrik Nikolai Krøyer

**Henrik Nikolai Krøyer** (1799–1870) oli tanskalainen eläintieteilijä. Hän oli Kuninkaallisen luonnontieteellisen museon inspehtori. Hän meni 1821 Kreikkaan, jossa hän osallistui vapautussotaan, ja vasta sen jälkeen ollessaan opettajana Stavangerissa (1827–1830) hän aloitti eläintieteen opinnot. Hän tutki etenkin kaloja, ostereita ja äyriäiseläimiä. Hän perusti aikakauskirjan *Dansk naturhistorisk tidskrift*, jota hän julkaisi 1837–1849. Hän osallistui Huippuvuorten retkikuntaan 1838–1839. 

## Julkaisut
* *De danske ostersbanker* (1837) 
* *Danmarks fiske* (1838–1853)

## Lähteet

## Aiheesta muualla
Andrew Chesterman

**Andrew Peter Clement Chesterman** (s. 6. lokakuuta 1946 Lontoo) on englantilaissyntyinen kielitieteilijä ja kääntämisen tutkija.

Andrew Chesterman opiskeli Cambridgen ja Edinburghin yliopistoissa ja väitteli tohtoriksi Readingin yliopistosta 1988. Vuonna 1968 hän muutti Suomeen, missä aluksi työskenteli englannin kielen opettajana Savonlinnassa. Vuosina 1973–1996 hän toimi Helsingin yliopistossa englannin kielen lehtorina, tämän jälkeen kääntämisen teorian apulaisprofessorina (1996–2000) ja vuodesta 2002 lähtien monikielisen viestinnän professorina. Tästä tehtävästä hän siirtyi eläkkeelle 2010.

Vuonna 1999 hänet nimitettiin Leuvenin katolisen yliopiston käännöstieteen keskuksen (CETRA) professoriksi. Hän on toiminut myös Euroopan käännöstieteen seuran *(European Society for Translation Studies,* EST) johtokunnan jäsenenä 1998–2004 sekä Wienin yliopiston käännöstieteen keskuksen tieteellisen asiantuntijalautakunnan jäsenenä 2007–2010.

Chesterman on käännöstieteen ja kielenopettamisen ohella tutkinut kontrastiivista kielitiedettä (esim. 1991 ilmestynyt, tohtorinväitöskirjaan perustuva *On Definiteness* vertailee määräisyyden ilmaisemista suomessa ja englannissa). 

Chesterman on Copenhagen Business Schoolin kunniatohtori (2001) ja Suomen Valkoisen Ruusun ritarikunnan 1 lk:n ritari (2008).

## Katso myös

* Andrew Chestermanin julkaisuja ResearchGatessa

## Lähteet
Henry Olsson

**Karl Henry Olsson** (18. huhtikuuta 1896 – 11. tammikuuta 1985) oli ruotsalainen kirjallisuustieteilijä. Hän toimi kirjallisuushistorian professorina Tukholman korkeakoulussa vuosina 1945–1961. Olsson valittiin Ruotsin akatemian jäseneksi vuonna 1952.
## Julkaisuja
* *C. J. L. Almquist före Törnrosens bok* (1927)
* *Carl Jonas Love Almquist till 1836* (1937)
* *Från Wallin till Fröding* (1939)
* *Den unge Snoilsky* (1941)
* *Fröding, ett diktarpörträtt* (1950)
* *Törnrosdiktaren och andra porträtt* (1956)
* *Törnrosens diktare, den rike och den fattige* (1966)
## Lähteet

## Aiheesta muualla
Lada Iskra

**Lada Iskra** on Ladan vuodesta 2025 valmistama mallinen henkilöautomalli. Malli on saatavana sedan- ja farmarimallisena. Farmarimallista on olemassa kaksi versiota: SW sekä SW Cross. Cross-mallin erottavat normaalista SW-mallista muun muassa korkeampi maavara, uudelleenmuotoillut puskurit ja kattotelineet.

Iskra perustuu vahvasti Renault Loganiin, jonka perusrakenteen Lada on luvatta pitkälti kopioinut malliin.

Malli on saatavilla neljässä eri varustelutasossa: Comfort, Life, Enjoy ja Techno. Moottorivaihtoehtoina on 90- ja 106-hevosvoimaiset bensiinimoottorit.

## Lähteet
Sjödin

**Sjödin** on seuraavien ruotsalaisten henkilöiden sukunimi:

* Bertil Sjödin (1912–1997), näyttelijä
* Jan Sjödin (1934–2020), näyttelijä
* Tommy Sjödin (s. 1965), jääkiekkoilija
Altermagnetismi

**Altermagnetismi** () on kiinteän olomuodon fysiikassa tunnistettu magneettinen järjestymistapa. Se luokitellaan magnetismin kolmanneksi perusluokaksi ferromagnetismin ja antiferromagnetismin rinnalle.

Altermagnetismi on poikkeuksellinen tila, jossa yhdistyvät kahden muun lajin parhaat puolet: se on ulkoisesti täysin ei-magneettista, mutta sen sisällä elektronit käyttäytyvät kuin ne olisivat voimakkaan magneetin vaikutuspiirissä.

## Magnetismin yksi muoto
Magnetismin muotoja voidaan havainnollistaa vertaamalla elektronien spin-suuntia, jotka toimivat kuin pienet kompassineulat:
* Altermagnetismi: Spinit osoittavat vastakkaisiin suuntiin kuten antiferromagneeteissa, joten ulkoista kenttää ei synny. Kuitenkin kiderakenteen vuoksi vastakkaiset spinit kokevat ympäristönsä eri tavalla (ne eivät ole identtisiä kopioita). Tästä seuraa spinin jakautuminen (), eli materiaali erottelee elektronit niiden spinin mukaan.

## Historia
Altermagnetismin teoreettisen pohjan loivat vuosina 2019–2022 tutkijat Libor Šmejkal, Jairo Sinova ja Tomáš Jungwirth. 

Kokeellinen läpimurto saatiin vuonna 2024, jolloin useat tutkimusryhmät mittasivat altermagnetismin ”sormenjäljen” eli elektronien energiatasojen jakautumisen. Esimerkiksi mangaanitelluridi (MnTe) ja ruteniumdioksidi (RuO₂) ovat olleet keskeisiä tutkimuskohteita ilmiön todentamisessa.

## Toimintaperiaate ja symmetria
Altermagnetismin ja perinteisen magnetismin ero on siinä, miltä materiaali näyttää elektronin näkökulmasta.

Tämä rakenteellinen ero tarkoittaa, että elektronit kokevat ympäristönsä eri tavalla riippuen spininsä suunnasta. Se luo materiaalille kyvyn suodattaa sähkövirtaa: toiseen suuntaan pyörivät elektronit pääsevät liikkumaan vapaammin kuin vastakkaiseen suuntaan pyörivät. Ilmiö syntyy suoraan materiaalin omasta rakenteesta ilman ulkoista magneettikenttää.

## Merkitys ja sovellukset
Altermagnetismin odotetaan mullistavan spintroniikan, jossa tietoa käsitellään elektronin varauksen lisäksi sen spiniä hyödyntämällä.
* Nopeus: Altermagneettiset materiaalit mahdollistavat tiedonkäsittelyn *terahertsiluokassa (THz)*, kun perinteisissä ferromagneeteissa tyypillinen mittakaava on *gigahertsiluokassa (GHz)*.
* Tiheys: Koska materiaali ei luo häiritseviä magneettisia hajakenttiä, muistielementtejä voidaan pakata huomattavasti tiheämmin kuin nykyisin.
* Energiatehokkuus: Tieto liikkuu materiaalissa pienemmällä sähkönkulutuksella, ja ilmiö toimii myös tavallisissa alkuaineissa ilman harvinaisia ja kalliita materiaaleja.

## Lähteet
Kobie Turner

**Kobie Turner** (s. 26. huhtikuuta 1999 Clifton, Virginia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on puolustuksen linjamies. Turner edustaa NFL-joukkue Los Angeles Ramsia. Ennen NFL-uraansa hän edusti Richmondin yliopiston ja Wake Forestin yliopiston joukkueita. Rams varasi hänet kolmannella kierroksella 89. varausvuorolla .

Heinäkuussa 2023 Turner teki Ramsin kanssa nelivuotisen tulokassopimuksen.

Turner on pelannut 51 NFL:n runkosarjan ottelua. Näissä otteluissa hänellä on yhteensä 167 taklausta, 24 pelinrakentajan säkitystä, 43 iskua pelinrakentajaan, yksi aiheutettu rähmäys, kaksi rähmäyksen palautusta, yhdeksän puolustettu heitto ja yksi syötönkatko. Turner on pelannut kolme NFL:n pudotuspelien ottelua. Näissä otteluissa hänellä on yhteensä 11 taklausta, 3,5 pelinrakentajan säkitystä ja viisi iskua pelinrakentajaan. 

## Huomautukset

## Lähteet
Lumen fidei

**Lumen fidei** () on paavi Franciscuksen ensimmäinen ensyklika eli paavin kiertokirje. Se on julkaistu vuonna 2013.

Kiertokirje julkaistiin samaan aikaan vietettävän "uskon vuoden" yhteydessä. Kohdassa 4 selvennetään, että kiertokirje uskosta on jatkoa paavi Benedictus XVI:n aloittamalle sarjalle uskosta, toivosta ja rakkaudesta, hänen kiertokirjeilleen rakkaudesta (*[[Deus caritas est]]*) ja toivosta (*[[Spe salvi]]*). Benedictus XVI oli melkein saanut valmiiksi *Lumen fidein* ensimmäisen luonnoksen ennen eroamistaan paavinvirasta. 

Kiertokirje on jaettu neljään lukuun:

*1. luku: "Olemme uskoneet rakkauteen" (vrt. 1. Joh. 4:16)
*2. luku: "Ellette usko, te ette ymmärrä" (vrt. Jes. 7:9)
*3. luku: "Annan teille tiedoksi sen, minkä itse olin saanut vastaanottaa" (vrt. 1. Kor. 15:3)
*4. luku: "Jumala rakentaa heitä varten kaupungin" (vrt. Hepr. 11:16)

Ensimmäinen luku käsittelee uskon luonnetta Raamatun pohjalta pelastushistoriassa ja pelastusta uskon kautta. Toinen luku uskon ja totuuden, uskon ja tietämisen, uskon ja järjen sekä uskon ja teologian suhdetta. Näitä aiheita pohjustetaan jo kirjeen johdannossa. Kolmas luku käsittelee uskon kirkollista ulottuvuutta, kastetta ja eukaristiaa, uskon eteenpäinvälittämistä, uskon ykseyttä ja eheyttä. Neljäs luku käsittelee uskon yhteiskunnallista ulottuvuutta.

Kiertokirje on saanut arvostusta myös protestanttisesta näkökökulmasta helposti lähestyttävänä, rakkaudellisena ja evankelisen katolisuuden ilmauksena. Se on ajankohtainen ilmaisu uskosta postmodernissa maailmassa, käsitellen myös *[[Fides et ratio]]*-kiertokirjeen teemoja. Tämän pohjalta "uskonpuhdistus ei ole ohi, mutta meitä erottanut protesti ei ehkä ole yhtä merkittävä kuin meitä yhdistävä evankeliumi."

## Katso myös
*Porta fidei
*Caritas in veritate
*C’est la confiance
*Sublimitas et miseria hominis
*Catechesi tradendae

## Suomennos
*Lumen Fidei (Uskon valo). Otavan Kirjapaino Oy, Keuruu 2013. 

## Lähteet

## Aiheesta muualla
*Lumen fidei 
*Lumen Fidei -sivusto
Hyundai Ioniq 9

**Hyundai Ioniq 9** on Hyundain vuodesta 2025 valmistama täyssähköinen katumaasturi. Ioniq 9 esiteltiin vuoden 2024 Los Angelesin autonäyttelyssä. Se on Euroopassa saatavilla kahdessa eri varustelutasossa: Premium ja Calligraphy Performance. Premium-mallissa on seitsemän istumapaikkaa, kalliimpi Calligraphy Performance on saatavilla sekä kuusi- että seitsenpaikkaisena versiona.  Ioniq 9 on Hyundain kallein malli Suomessa.

Vuonna 2025 Ioniq 9 sai arvosanaksi täydet viisi tähteä Euro NCAP -kolaritestissä

## Lähteet
Jan O. Karlsson

**Jan Olov Karlsson** (1. kesäkuuta 1939 Tukholma – 19. syyskuuta 2016 Tukholma) oli ruotsalainen juristi ja sosiaalidemokraattinen poliitikko. Hän aloitti vuonna 1968 Olof Palmen avustajana ja toimi 1982–1988 valtiosihteerinä. Vuonna 1995 Karlsson valittiin Euroopan tilintarkastustuomioistuimen jäseneksi ja vuosina 2002–2003 hän toimi Ruotsin maahanmuutto- ja kehitysapuministerinä.
## Lähteet

## Aiheesta muualla
*  Ruotsin valtiopäivät
Jan Sjödin

**Jan Olof Börje Sjödin** (24. syyskuuta 1934 Sundsvall – 27. marraskuuta 2020 Tukholma) oli ruotsalainen näyttelijä. Hän esiintyi vajaassa parissakymmenessä elokuvassa vuosina 1965–2002.
## Lähteet

## Aiheesta muualla
Veeti Ruotsalainen

**Veeti Ruotsalainen** (s. 28. heinäkuuta 2007 Oulunsalo) on suomalainen jääkiekkopuolustaja, joka edustaa SM-liigajoukkue Oulun Kärppiä.

## Ura
### Seuraura
Ruotsalainen aloitti jääkiekkoilun seitsemänvuotiaana Kiekko-Laserissa. Hän siityi yläkouluikäisenä Oulun Kärppiin. Kaudella 2022–2023 Ruotsalainen toimi seuran U16-joukkueen varakapteenina ja hän oli 12 osumallaan joukkueen eniten maaleja tehnyt puolustaja. Kaudella 2023–2024 Ruotsalainen voitti U18 SM-pronssia.

Elokuussa 2025 Ruotsalainen teki Kärppien kanssa 2+1-vuotisen SM-liigasopimuksen. Hän aloitti kauden 2025–2026 U20-joukkueessa, jonka tehokkain puolustaja Ruotsalainen oli tehoilla 6+14=20. Hän teki SM-liigadebyyttinsä 9. tammikuuta 2026 vieraissa Rauman Lukkoa vastaan, kun Kärppien puolustuksesta oli sivussa peräti viisi pelaajaa. Ruotsalainen merkittiin joukkueen kakkospuolustajapariin Atte Ohtamaan viereen. Hän sai ottelussa jääaikaa 13.48 minuuttia ja hänelle merkittiin teholukema –1. Ruotsalainen pelasi SM-liigassa kauden aikana 11 runkosarjaottelua tehden kaksi syöttöpistettä.

### Maajoukkueura
Ruotsalainen pelasi World U-17 Hockey Challengessa vuonna 2023. Hän pelasi myös alle 18-vuotiaiden Hlinka Gretzky Cupissa vuonna 2024 sekä alle 18-vuotiaiden MM-kilpailuissa vuonna 2025. Yhteensä Ruotsalainen on pelannut kymmenen nuorten ja 51 poikien maaottelua.

## Yksityiselämä
Ruotsalaisen isoveli Ville pelaa puolustajana SM-liigajoukkue Kalevan Pallossa.

## Tilastot

## Lähteet
*
*
*

### Viitteet
Ilkka Vohlonen

**Ilkka Juhani Vohlonen** (s. 26. lokakuuta 1951 Turku) on suomalainen terveyspolitiikan emeritusprofessori.

Ilkka Vohlonen syntyi metsänhoitaja Juhani Vohlosen ja lääketieteen tohtori Anna Ester Maria (Tytteli) Selanderin perheeseen. Hän avioitui 1974 Leena Maaria Päivikki Pätiälän kanssa. Vohlonen tuli ylioppilaaksi Imatran lyseosta 1971 ja suoritti alemman korkeakoulututkinnon Michiganin yliopistossa Yhdysvalloissa 1975 ja ylemmän korkeakoulututkinnon Brittiläisen Kolumbian yliopistossa Kanadassa 1977. Filosofian tohtoriksi hän väitteli Kuopion yliopistossa 1979 ja suoritti Helsingin kauppakorkeakoulussa MBA-opinnot 1996.

Vohlonen oli vieraileva tutkija Vancouverissa 1991–1992. Kuopion yliopistossa, sittemmin Itä-Suomen yliopisto, hän oli terveyspolitiikan dosentti 1983–1991 ja sitten professori. Vohlonen on toiminut myös tutkimusjohtajana ja toimitusjohtajana alansa tutkimusyrityksissä. Hänestä tuli Helsingin yliopiston terveydenhuollon hallinnon dosentti 1992. Vohlonen on sekä julkaissut tutkimuksia että kirjoittanut yksin ja muiden kanssa tietoteoksia.

## Lähteet
Gunter Sachs

**Gunter Sachs von Opel** (14. marraskuuta 1932 Mainberg, Saksa – 7. toukokuuta 2011 Gstaad, Sveitsi) oli saksalaissyntyinen sveitsiläinen teollisuussukujen perillinen, valokuvaaja, taiteen keräilijä, dokumentaristi, kirjailija ja kilpakelkkailija. 1950- ja 1960-luvun huippuseurapiireissä liikkunut ja playboyna tunnettu Sachs nousi kansainväliseen kuuluisuuteen myös ranskalaisnäyttelijä Brigitte Bardot’n kolmantena aviomiehenä 1966–1969. Tämä oli Sachsin kolmesta avioliitosta toinen. Hän oli sen jälkeen naimisissa ruotsalaismalli Mirja Larssonin kanssa.

Sachsin laajan taidekokoelman tunnetuimpia nimiä olivat Salvador Dalí, Yves Klein, Roy Lichtenstein, Pablo Picasso, Jean Tinguely ja Andy Warhol.

Sachsin äidinisän isä oli autotehtailija Adam Opel, ja isänpuoleisen suvun yrityksiä ovat olleet autoteollisuudelle kuulalaakereita ja moottoreita valmistanut Fichtel & Sachs sekä moottoripyöriä, mopoja ja niiden moottoreita valmistava Sachs.

Sachs ampui itsensä hengiltä 78-vuotiaana keväällä 2011 masentuneena saamastaan Alzheimerin tautidiagnoosista.

## Lähteet

## Aiheesta muualla
Vohlonen

**Vohlonen** on muun muassa seuraavien suomalaisten henkilöiden sukunimi:

* Ilkka Vohlonen (s. 1951), terveyspolitiikan emeritusprofessori
* Kelpo Vohlonen (1879–1965), maanmittausinsinööri ja painija
* Tuomas Vohlonen (1877–1939), keksijä ja yrittäjä, Kelpo Vohlosen veli
Gotthardt Kuehl

**Gotthardt Kuehl** (1850–1915) oli saksalainen taidemaalari. Hän oli vuodesta 1895 Dresdenin taideakatemian professori. Hän oli ranskalaisen
valöörimaalauksen ensimmäisiä harjoittajia Saksassa ja maalasi maisemia ja etenkin sisäkuvia.

## Lähteet

## Aiheesta muualla


Kuehl Gotthardt - Colleoni.jpg|Colleonin muistomerkki. Venetsia.
Kuehl der Besuch.JPG|*Vierailu*
Kaakonkulma

**Kaakonkulma** on suomen kielessä käytetty epävirallinen nimitys Suomen kaakkoisimmalle osalle.

Alun perin ilmaus on saattanut tulla tutuksi August Ahlqvistin (Oksanen) runosta *Sotamarssi.* Runo on kirjoitettu Porrassalmen taistelun (1789) satavuotisjuhlan kunniaksi, ja sen alkusäkeet kuuluvat: ”Syttynyt on sota julma, / vihan liekki leimuaa. / Punainen on kaakon kulma, / verta, tulta ennustaa.” Ensimmäisen kerran runon ilmestyessä ”kaakon kulma” oli mahdollisesti poliittisista syistä korjattu ”pohjan kulmaksi”, mutta Ahlqvistin käsikirjoituksen alkuperäinen ilmaus palautettiin tekstiin, kun se vuodesta 1918 lähtien myös sävellettynä ilmestyi eri laulukirjoissa.

Sana *kulma* on suomen kielessä vanhastaan ollut tämäntapaisessa käytössä maantieteellisiä suuntia ja alueita kuvaamassa. *Kaakonkulma*-sanaa käytetään nykyään usein esimerkiksi säätiedotuksissa tarkoittamaan Suomen kaakkoisinta osaa, jolla ei ole tarkkoja rajoja mutta joka on kuitenkin pienempi kuin varsinainen Kaakkois-Suomi. Eri ihmiset ymmärtävät Suomen ”Kaakonkulmalla” erikokoisia osia kaakkoisimmasta Suomesta. 1900-luvun alun sanomalehtitekstien perusteella vaikuttaa siltä, että nimellä on aikoinaan viitattu Karjalankannakseen.

## Lähteet
Valöörimaalaus

**Valöörimaalaus** on maalaustapa, jossa valon ja varjon kuvauksessa hyödynnetään värien valoisuus- ja tummuusasteita sekä vivahteita. Valöörimaalauksesta puhuttiin erityisesti 1800-luvun jälkipuolella, jolloin se toisinaan liitettiin käsitteenä impressionismiin, toisinaan Barbizonin koulukunnan toimintaan.

## Maalauksia

Beach scene (van Goyen).jpg|Jan van Goyen: *Rantamaisema* (*Strandgezicht met paard en wagen, op het duin praat een vrouw met twee rustende reizigers*), 1638
Whistlers Mother high res.jpg|James McNeill Whistler: *Whistlersin äiti*, 1871
Claude Monet, Impression, soleil levant.jpg|Claude Monet: *Impressio*, 1872
P S Krøyer 1899 - Sommeraften ved Skagens strand. Kunstneren og hans hustru.jpg|Peder Severin Krøyer: *Kesäilta Skagenin rannalla*, 1899


## Lähteet
Stylometria

**Stylometria** tai **stylometriikka** on tutkimusala, jossa tekstien tekijyyttä tutkitaan tilastollisin menetelmin erilaisten tyyliseikkojen pohjalta. Siinä tutkitaan esimerkiksi tiettyjen sanojen esiintymismääriä ja lauseiden sanajärjestyksiä.

Stylometrian kehitti vuonna 1851 englantilainen matemaatikko Augustus De Morgan. Hän uskoi, että kirjailijat pystyttäisiin tunnistamaan heidän käyttämiensä sanojen keskimääräisen pituuden perusteella. Vuonna 1944 Udny Yule analysoi Paavalin ja Hippokrateen tekstejä edistyneemmin menetelmin. Tietokoneet otettiin tutkimuksen avuksi 1960-luvulla.

Stylometrisin menetelmin on pyritty selvittämään muun muassa Homeroksen, Shakespearen ja Paavalin kirjoitusten tekijöitä kiistanalaisissa tapauksissa. Sen avulla etsitään haamukirjoittajia myös nykyajan teksteistä.

Kirjallisuuden ja muiden tekstien tekijyyden selvittämisen lisäksi stylometriaa on alettu hyödyntämään myös musiikissa ja maalaustaiteessa. Tekniikkaa käytetään myös oikeudenkäynneissä testamenttien ja tunnustuksen aitouden toteamisessa. Tekniikkaa sovelletaan myös rikostutkinnassa, ja esimerkiksi kirjepommien lähettäjä Unabomber jäi kiinni kirjeidensä tyylin analyysin ansiosta.

## Lähteet
Mainland

**Mainland** voi tarkoittaa ainakin seuraavia:

* Mainland, Orkneysaarten pääsaari Skotlannissa
* Mainland, Shetlandinsaarten pääsaari Skotlannissa.
La Hallotière

**La Hallotière** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 63 kilometriä Dieppen kaupungista kaakkoon.

Kylä sijaitsee kalkkikivitasangolla Andellejoen laakson reunalla. Kylän keskustassa oleva Notre-Damen kirkko rakennettiin vuonna 1720. Se on rakennettu tiilestä ja piikivestä, ja sen kuusisivuinen kellotornin huippu on tehty liuskekivestä. Muodoltaan kirkko näyttää suurelta kappelilta. Kirkon vieressä on aikanaan ollut feodaalinen linna, mutta siitä ei ole enää paljoa jäljellä.

## Lähteet

## Aiheesta muualla
La Haye (Seine-Maritime)

**La Haye** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 70 kilometriä Dieppen kaupungista kaakkoon.

La Hayen seurakunnan tiedetään olleen olemassa 1000-luvulla. Pyhän Pietarin ja Paavalin kirkko rakennettiin nykyiselle paikalleen vuonna 1261 Ranskan kuningas Ludvig Pyhän lahjoittamalle maalle. Se paloi vuonna 1791 kynttilän sytyttämänä. Paloa ei saatu sammutettua, koska kirkon viereinen lampi oli kuiva. Kirkko rakennettiin kokonaan uudelleen tiilestä vuonna 1846.

## Lähteet

## Aiheesta muualla
Haye

**Haye** voi tarkoittaa seuraavia:

## Maantiede
* La Haye, kunta Ranskassa Seine-Maritimen departementissa
* La Haye, kunta Ranskassa Manchen departementissa
* La Haye, kunta Ranskassa Vosgesin departementissa
### Ranskan kielessä
* Haag, (La Haye) kaupunki alankomaissa
Dibutyylitinadiasetaatti

**Dibutyylitinadiasetaatti** ((C4H9)2Sn(C2H3O2)2) on organotinayhdisteisiin kuuluva orgaaninen yhdiste. Yhdistettä käytetään katalyyttinä esimerkiksi polymeerien valmistuksessa.

## Ominaisuudet, valmistus ja käyttö
Huoneenlämpötilassa dibutyylitinadiasetaatti on väritöntä tai vaaleankeltaista nestettä. Yhdiste on veteen niukkaliukoista, mutta liukenee orgaanisiin liuottimiin, esimerkiksi tolueeniin.

Dibutyylitinadiasetaattia valmistetaan dibutyylitinaoksidin ja etikkahapon reaktiolla.

Dibutyylitinadiasetaattia käytetään katalyyttinä valmistettaessa polyuretaanivaahtoja tai -pinnoitteita ja se katalysoi myös esteröinti- tai vaihtoesteröintireaktioita. Lisäksi sitä voidaan käyttää kloorattujen orgaanisten yhdisteiden stabilointiaineena.

## Lähteet
Anna-Liisa Heusala

**Anna-Liisa Heusala** (s.1964, Espoo) on suomalainen tutkija, joka nimitettiin Aleksanteri-instituuttin johtajaksi vuonna 2026. Hän on toiminut Venäjän ja Euraasian tutkimuksen yliopistonlehtorina Helsingin yliopistossa. Hänen tutkimuksensa ja asiantuntemuksensa liittyy julkiseen hallintoon, globaaliin siirtolaisuuteen ja turvallisuuteen. 

## Koulutus ja ura
Heusala väitteli valtiotieteen tohtoriksi vuonna 2005 Helsingin yliopistossa. Väitöskirjan nimi on *The Transitions of Local Administration Culture in Russia*. Heusala on yleisen valtio-opin dosentti Helsingin yliopistossa ja kokonaisturvallisuuden (erityisesti inhimillisen turvallisuuden) dosentti Maanpuolustuskorkeakoulussa.

Helsingin yliopistossa Heusala on johtanut Suomen Akatemian, Koneen Säätiön ja EU:n rahoittamia projekteja. Hän on perustanut kansainvälisen Euraasian tutkimuksen tutkijaverkoston. 

## Tutkimus
Anna-Liisa Heusalan tutkimuksen kohteena ovat olleet Venäjän hallinto, suomalais-venäläinen rajat ylittävä viranomaisten toiminta ja kokonaisturvallisuus.  Töissään hän on tarkastellut hallinnon ja oikeuden muutoksia, sekä turvallisuusajattelua ja -politiikkaa. Vuodesta 2017 lähtien Heusala on tutkinut Venäjän, Euraasian ja Itäisen Euroopan siirtolaisuutta ja sen merkitystä yhteiskunnalliselle muutokselle, sekä autoritaarisen järjestelmän kehitykselle.  

## Valikoituja julkaisuita

* Heusala, Anna-Liisa & Aitamurto, Kaarina & Eraliev, Sherzod (Eds.): *Global Migration and Illiberalism in Russia, Eurasia, and Eastern Europe*. Helsinki: Helsinki University Press, 2024.
* Heusala, Anna-Liisa & Koroteev, Kirill: Administrative Law and Procedure. In Muravyeva, M (Ed.), *Foundations of Russian Law*. Hart Publishing, 2023, 377-406.
* Heusala, Anna-Liisa: The Soviet Legacy of ‘national security’ in Russian Migration Policy. *Russian Politics,* 2018,  3: 430-450.
* Heusala, Anna-Liisa & Koistinen, Jarmo: ‘Rules of the Game’ in Cross-Border Cooperation. Legal-Administrative Differences in Finnish-Russian Crime Prevention.  *International Review of Administrative Sciences*, 2018, 84 (2): 354-370.  
* Heusala, Anna-Liisa & Aitamurto, Kaarina (Eds.): *Migrant Workers in Russia. Global Challenges of the Shadow Economy in Societal Transformation.* Abingdon: Routledge, 2017.
* Heusala, Anna-Liisa: Changes of Administrative Accountability in Russian Transitions. *Review of Central and East European Law,* 2013*,* 38 (3–4): 267–293.
* Heusala, Anna-Liisa: Kokonaisturvallisuus –käsite Venäjän turvallisuuspolitiikan tutkimuksessa. *Kosmopolis,* 2012, 4, 23-38. 
* Heusala, Anna-Liisa: Eettinen virkamiespätevyys suomalaisessa turvallisuuspolitiikassa. Esimerkkinä poliisi ja rajavartiolaitos.   *Hallinnon Tutkimus. Journal of Administrative Studies,* 2006, (2): 3–17. 

## Lähteet
Punainen terrori (Venäjä)

**Punainen terrori** oli bolševikkien Petrogradissa vastavallankumouksellisiin kohdistama vainokampanja Venäjän sisällissodan aikana syys-lokakuussa vuonna 1918. Se perustui kansankomissaarien neuvoston määräykseen ja Jakov Sverdlovin antamaan ilmoitukseen 2. syyskuuta 1918, joita edelsivät Petrogradin Tšekan johtajan Moisei Uritskin murha ja kansankomissaarien neuvoston puheenjohtajan Vladimir Leninin murhayritys. Punaisen terrorin pani toimeen Tšeka, ja se johti joukkopidätyksiin ja teloituksiin. Kansankomissaarien neuvoston vihollisia lähetettiin myös keskitysleireille. Punainen terrori päättyi virallisesti 15. lokakuuta 1918, jolloin ilmoitettiin, että kaupungissa oli teloitettu 800 ja pidätetty 6229 bolševismin vastustajaa.

## Lähteet
Harry Gold

**Harry Gold** (12. joulukuuta 1910 Bern, Sveitsi – 28. elokuuta 1972 Philadelphia, Pennsylvania, Yhdysvallat) oli yhdysvaltalainen kemisti, joka toimitti Klaus Fuchsilta ja muilta vakoojilta saamansa ydinasetta koskevat salaiset tiedot Neuvostoliittoon. 

Gold värvättiin Neuvostoliiton palvelukseen vuonna 1940. Hänet pidätettiin vuonna 1950 ja tuomittiin seuraavana vuonna vakoilusta kolmeksikymmeksi vuodeksi vankeuteen. Hän pääsi ehdonalaiseen vapauteen vuonna 1965.

## Lähteet
The Odyssey (vuoden 2026 elokuva)

**The Odyssey** on vuonna 2026 ensi-iltansa saava yhdysvaltalais-brittiläinen eeppinen fantasiaelokuva, jonka on ohjannut ja käsikirjoittanut Christopher Nolan. Elokuva on sovitus Homeroksen muinaiskreikkalaisesta runoelmasta, *[[Odysseia]]sta*. Elokuvan päähenkilöä, Odysseusta, näyttelee Matt Damon, ja muita pääosia esittävät Tom Holland, Anne Hathaway, Robert Pattinson, Lupita Nyong’o, Zendaya ja Charlize Theron.

Nolan aloitti *The Odysseyn* käsikirjoittamisen maaliskuussa 2024, ja elokuva julkistettiin virallisesti joulukuussa. Näyttelijöiden valinta aloitettiin vuoden 2024 puolella, ja Damon vahvistettiin pääosan esittäjäksi helmikuussa 2025. Elokuvaa kuvattiin helmi-elokuun 2025 aikana eri puolilla maailmaa, kuten Marokossa, Kreikassa, Italiassa, Skotlannissa, Islannissa ja Länsi-Saharassa.

*The Odyssey* tulee saamaan ensi-iltansa Suomessa ja Yhdysvalloissa 17. heinäkuuta 2026.

## Juoni
*The Odyssey* kertoo Odysseuksen, Ithakan kuninkaan, pyrkimyksistään palata Troijan sodan päätyttyä kotiin vaimonsa, Penelopen, luokse. Vuosia kestävän matkan aikana, hän kohtaa muun muassa kyklooppi Polyfemoksen, seireenit sekä jumalatar-velho Kirken.

## Näyttelijät

## Lähteet

## Aiheesta muualla
* 
* Elokuvan traileri YouTubessa
Kühn

**Kûhn** tai **Kyhn** on muun muassa seuraavien henkilöiden sukunimi:

* Achim Kühn (s. 1942), saksalainen Berliinissä asuva kuvanveistäjä
* Aurelio José Kühn Hergenreder (s. 1938), argentiinalainen roomalaiskatolinen piispa
* Gabriele "Gabi" Kühn (o.s. Lohs, s. 1957), Itä-Saksaa edustanut saksalainen soutaja
* Joachim Kühn (s. 1944), saksalainen avantgardistista jazzia soittava pianisti.
* Johannes Kühn (s. 1991), saksalainen ampumahiihtäjä
* Julius Kühn (1825–1910), saksalainen maataloustieteilij
* Vilhelm Kyhn (1819–1903), tanskalainen taidemaalari

## Katso myös
* Kuhn
Vtroja

**Vtroja** () on kylä Leningradin alueen Slantsyn piirin Zagrivjen kunnassa Venäjällä. Se sijaitsee kunnan eteläosassa Narvanjoen sivujoen Vtrojan varrella. Matkaa Zagrivjen kylään on noin 16 kilometriä. Vuoden 2020 alussa kylässä oli 44 asukasta. 

Paikallisen tarinan mukaan Vtrojan perusti 1600-luvulla kolme myöhemmän Orjolin kuvernementin alueelta paennutta maaorjaa, johon kylän nimen sanotaan viittaavan (, ’kolmestaan’).

Vuonna 1838 Pietarin kuvernementin Outovan kihlakuntaan kuuluneessa Vtrojan kylässä oli 122 asukasta. Kylän maat olivat tuolloin Atškasovin ja Nefedjevin aatelissukujen omistuksessa. Vuonna 1862 kylässä oli 112 asukasta sekä oma tsasouna.

Vuonna 1920 solmitussa Tarton rauhassa Vtroja sekä muut Zagrivjen seudun kylät liitettiin Viroon. Virolle kuuluessaan Vtrojan kylä oli osa Rajan eli Karjatinan kuntaa. Vuonna 1922 Vtrojassa oli 241 asukasta. Kylässä oli Vtroja-joen ylittävä lossi sekä koulu. Vtroja kuului Viroon marraskuuhun 1944 asti, jolloin alue siirrettiin Viron SNT:sta Venäjän SFNT:n Leningradin alueeseen. Vuodesta 1945 alkaen Vtroja kuului tuolloin perustettuun Zagrivjen kyläneuvostoon. Kyläneuvoston alueella sijaitsi myös *Novaja Vtroja*-niminen kylä, joka lakkautettiin autiona vuonna 1970.

Vtrojasta on maantieyhteys Slantsyyn ja Skamjaan. Slantsyn ja Skamjan väliset linja-autot kulkevat kylän kautta.

## Huomautukset

## Lähteet
* 
* 
### Viitteet
Käärmeviina

**Käärmeviina** on itä- ja kaakkoisaasialainen alkoholijuoma, joka valmistetaan upottamalla myrkkykäärme alkoholiin. Usein juomaan lisätään maun vuoksi myös yrttejä ja mausteita, kuten ginsengiä tai gojimarjoja.

Käärme laitetaan joissain tapauksissa pulloon sen ollessa vielä elossa. Jotkin juomaan käytetyistä lajeista ovat uhanalaisia. Jotkin käärmeet selviävät pullossa elossa kuukausia mahdollisesti horrostamalla. Sellaiset tapaukset ovat tosin erittäin harvinaisia. Jos pullo ei ole täynnä alkoholia tai tiukasti suljettu, käärme saattaa selvitä pullossa vuosia saamansa vähän hapen avulla. Onkin joitain tapauksia, joissa käärme on hyökännyt ihmisen kimppuun pullon avaamisen jälkeen. Terveydelle haitallista voi olla sekin, jos käärmeviina on valmistuksen yhteydessä saastunut bakteereilla tai loisilla, tai jos ihminen juo liikaa käärmeen myrkkyä.

Käärmeviinaa on valmistettu Aasiassa satojen vuosien ajan. Käärmeet mainittiin lääkintään liittyen ensimmäisen kerran Han-dynastian aikaan kirjoitetussa kiinalaisessa teoksessa. Perinteisen kiinalaisen lääketieteen mukaan käärmeissä on virkistäviä ja palauttavia ominaisuuksia, ja niitä käytetäänkin esimerkiksi viriliteetin parantamiseksi sekä hiustenlähdön, selkäkivun ja reumatismin hoidossa. Japanilainen version juomasta on nimeltään habushu.

Yleisin tapa valmistaa käärme juomaksi on laittaa se kokonaisena alkoholipulloon ja täyttää pullo vahvalla alkoholilla, kuten baijiulla tai riisiviinillä. Ennen sitä käärme on puhdistettu ja sisäelimet mahdollisesti poistettu. Juoma jätetään useamman kuukauden tai vuoden ajaksi tekeytymään. Ajan myötä etanoli ottaa makua käärmeestä ja hajottaa myrkkyä. Juomassa voi olla myös useampia käärmeitä tai käärmeen lisäksi jotain muita eläimiä.

Käärmeestä voidaan valmistaa juomaa myös muilla tavoin, esimerkiksi leikkaamalla eläimen pää irti ja valuttamalla veri shottilasiin, tai sekoittamalla verta ja sappea alkoholin kanssa. Uskotaan, että myrkyllisimmistä käärmelajeista tulee parasta käärmeviinaa.

Siitä lähtien, kun Kaakkois-Aasiaan on alkanut matkustaa länsimaalaisia turisteja, käärmeviinan myynti on noussut huomattavasti. Sitä onkin paljon myynnissä turistien suosimilla alueilla. Joissain maissa käärmeviina on laitonta. Etelä-Koreassa sen valmistus, myynti ja juonti on laitonta. Kiinassa myynti on laillista, mutta suojeltavien käärmelajien metsästys, tappaminen tai myynti on laitonta. 

## Lähteet

## Aiheesta
2056 Nancy

**2056 Nancy (A909 TB)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on S-luokkaa (SMASSII).

Asteroidi on nimetty Nancy Lou Zissell Marsdenin kunniaksi.

## Lähteet
Kerro kaikille

**Kerro kaikille** on Alli Haapasalon ohjaama suomalainen historiallinen draamaelokuva vuodelta 2026. Sen on käsikirjoittanut Katja Kallio omasta romaanistaan *[[Yön kantaja]]*. 1800-luvulle sijoittuvan elokuvan keskiössä on normeja rikkova Amanda Aaltonen (Marketta Tikkanen), jonka joutuminen Seilin saaren vankimielisairaalaan laajentaa hänen henkilökohtaisen vapaudenkaipuunsa kuvaukseksi aikakauden armottomista yhteiskunnallisista rakenteista. Tikkasen ohella muissa päärooleissa ovat Krista Kosonen, Aamu Milonoff, Jakob Öhrman, Alma Pöysti ja Noora Dadu.

Elokuvan kuvaukset alkoivat kesällä 2025 Turussa, muun muassa Seilin saarella ja Brinkhallin kartanossa.

Elokuvan budjetti oli yli kaksi miljoonaa euroa. Sen tuotannosta vastasi Helsinki-filmi. Elokuvan keskeisiä rahoittajia ovat Suomen elokuvasäätiö, Yleisradio, Finnish Impact Film Fund, Nordisk Film & TV Fund, Länsi-Suomen elokuvakomissio sekä SF Studios. Elokuvan pohjoismaiset elokuvateatterioikeudet omistaa SF Studios, joka vastaa myös elokuvan levityksestä ja markkinoinnista Suomessa. Elokuvasta on tehty myyntisopimus tanskalaisen jakeluyhtiö LevelK:n kanssa.

*Kerro kaikille* sai maailmanensi-iltansa Göteborgin elokuvafestivaaleilla 28. tammikuuta 2026. Elokuva on valittu ehdolle tapahtuman Nordic Competition -sarjaan kilpailemaan parhaan pohjoismaisen elokuvan Dragon Award Best Nordic Film -palkinnosta. Pääpalkintoehdokkuuden lisäksi elokuvan näyttelijä Marketta Tikkanen on ehdolla Dragon Award Best Acting -palkinnon saajaksi. Myös elokuvan kuvaaja Jarmo Kiuru on nimetty ehdokkaaksi Sven Nykvist Cinematography Award -sarjassa parhaasta kuvauksesta. Suomen ensi-illan elokuva saa syksyllä 2026.

## Lähteet

## Aiheesta muualla
* ''Kerro kaikille'' -elokuvan traileri Youtubessa.
Massimo

**Massimo** on miehen etunimi, alun perin latinankielisen nimen *[[Maximus (nimi)|Maximus]]* (’suurin’) italialainen muoto.

## Tunnettuja Massimo-nimisiä

* Massimo Ambrosini (s. 1977), italialainen jalkapalloilija
* Massimo (”Miki”) Biasion (s. 1958), italialainen autourheilija
* Massimo Bonini (s. 1959), sanmarinolainen jalkapalloilija
* Massimo Bontempelli (1878–1960), italialainen kirjailija, kriitikko ja säveltäjä
* Massimo Busacca (s. 1969), sveitsiläinen jalkapallotuomari
* Massimo Casanova (s. 1970), italialainen poliitikko
* Massimo D’Alema (s. 1949), italialainen poliitikko
* Massimo d’Azeglio (1798–1866), italialainen taidemaalari, kirjailija ja poliitikko
* Massimo De Vita (s. 1941), italialainen sarjakuvapiirtäjä
* Massimo Fabbrizi (s. 1977), italialainen haulikkoampuja
* Massimo Fecchi (s. 1946), italialainen sarjakuvapiirtäjä
* Massimo Girotti (1918–2003), italialainen näyttelijä
* Massimo Giustetti (1926–2012), italialainen roomalaiskatolinen piispa
* Massimo Luongo (s. 1992), australialainen jalkapalloilija
* Massimo Moratti (s. 1945), italialainen liikemies
* Massimo Mutarelli (s. 1978), italialainen jalkapalloilija
* Massimo Natili (1935–2017), italialainen autourheilija
* Massimo Oddo (s. 1976), italialainen jalkapalloilija
* Massimo Polidoro, italialainen kirjailija, toimittaja ja televisiopersoona
* Massimo Ranieri (s. 1951), italialainen laulaja ja näyttelijä
* Massimo Rigoni (s. 1961), italialainen mäkihyppääjä
* Massimo Rivola (s. 1971), italialainen urheilujohtaja
* Massimo Serato (1916–1989), italialainen näyttelijä
* Massimo Stano (s. 1992), italialainen kilpakävelijä
* Massimo Troisi (1953–1994), italialainen näyttelijä ja elokuvaohjaaja
* Massimo Vignelli (1931–2014), italialais-yhdysvaltalainen graafikko ja muotoilija

## Lähteet
Maximus (nimi)

**Maximus** on miehen etunimi. 

Nimi palautuu latinan kielen sanaan *maximus* ’suurin’, jota on käytetty henkilönnimenä jo antiikin Roomassa. Kristityssä maailmassa nimi on tullut tunnetuksi myös useiden pyhimysten nimenä, esimerkiksi Maksimos Tunnustajan, jota kunnioitetaan sekä idän että lännen kirkossa. Nimen muotoja eri kielissä ovat esimerkiksi *[[Maksim]] (Maxim, Maxime)* sekä italialainen *[[Massimo]].*

## Tunnettuja Maximus-nimisiä

### Antiikin Rooman Maximuksia

* Claudius Maximus (100-luku), stoalainen filosofi ja Marcus Aureliuksen opettaja
* Fabius Maximus, roomalainen sotapäällikkö toisessa puunilaissodassa
* Magnus Maximus (n. 335–388), roomalainen usurpaattori
* Maximus Hispanialainen (400-luku), roomalainen usurpaattori
* Marcus Gavius Maximus, roomalainen pretoriaanikaartin prefekti
* Marius Maximus, roomalainen historioitsija ja virkamies
* Petronius Maximus (397–455), Länsi-Rooman keisari vuonna 455
* Tiberius Claudius Maximus, roomalainen sotapäällikkö
* Valerius Maximus (ensimmäinen vuosisata), kirjailija ja historioitsija

### Filosofeja, teologeja ja pyhimyksiä

* Maximus Aleksandrialainen (200-luku), Aleksandrian piispa
* Maximus Aquilalainen (n. 228–250), diakoni, marttyyri ja pyhimys
* Maksimos Efesoslainen (300-luku), filosofi
* Maximus Evreuxlainen (k. n. 384), pyhimys
* Maksimos Planudes (n. 1260–1330), bysanttilainen grammaatikko ja teologi
* Maximus Torinolainen (n. 380–465), pyhimys
* Maksimos Tunnustaja (n. 580–662), kristillinen teologi ja pyhimys
* Maksimos Tyroslainen (100-luku), kreikkalainen keskiplatonilainen filosofi ja reetori

### Uudempien aikojen Maximuksia

* Maximus af Schultén (1847–1899), suomalainen kirurgi ja vapaaherra
* Maximus Tainio (s. 2001), suomalainen jalkapalloilija

#### Maximus sukunimenä

* Bruno Maximus (s. 1970), suomalainen taidemaalari

## Kuvitteellisia Maximuksia

* Maximus Decimus Meridius, elokuvan *[[Gladiator]]* päähenkilö

## Lähteet
Onnen satama

**Onnen satama** (; UN/LOCCODE: NG ONN) on Nigerian Riversin osavaltiossa, Port Harcourtin kaakkoispuolella sijaitseva suuri merisatama.

Vuonna 2023 Onnen sataman rahtimäärä oli 26,05 miljoonaa tonnia, ja rahdin voluumilla mitattuna se oli Nigerian suurin satama ennen Lagosin satamakompleksin Apapan satamaa (19,10 milj.t) ja Tin Can Islandin satamaa (15,46 milj.t). Onnen satama on keskeinen erityisesti Nigerian viennille. Se on monikäyttöinen rahtisatama, jonka kautta kuljetetaan öljy- ja kaasuteollisuuden vientituotteita, yleisrahtia, irtorahtia (kuivaa ja märkää bulkkirahtia), öljynporauslaitteistoja, kontteja ja muuta rahtia.

## Lähteet
Korsikan ralli 2016

**Korsikan ralli 2016** (virallisesti *59. Tour de Corse*) oli rallin maailmanmestaruussarjan kilpailu kaudella 2016. Kilpailu järjestettiin 30. syyskuuta.&ndash;2. lokakuuta 2016. Kilpailun keskuspaikka oli Bastiassa Korsikassa. Kilpailussa oli 10 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Saksan ralli 2016

**Saksan ralli 2016** (virallisesti *34. ADAC Rallye Deutschland*) oli rallin maailmanmestaruussarjan kilpailu kaudella 2016. Kilpailu järjestettiin 19.&ndash;21. elokuuta 2016. Kilpailun keskuspaikka oli Trierissä. Kilpailussa oli 18 erikoiskoetta, joiden yhteispituus oli  (suunniteltu pituus oli ). Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Liikuntapedagogiikka

**Liikuntapedagogiikka** on tieteenala, joka sijoittuu liikuntatieteiden ja kasvatustieteiden risteyskohtaan. Se keskittyy opetuksen ja oppimisen periaatteisiin, menetelmiin ja prosesseihin liikunnanopetuksessa, urheiluvalmennuksessa ja muissa liikuntaympäristöissä.

Liikuntapedagogiikka muodostui omaksi erilliseksi tieteenalaksi 1900-luvun loppupuolella, erityisesti länsimaisissa akateemisissa instituutioissa joissa se nousi merkittäväksi tutkimuskentäksi tehokkaiden opetusmenetelmien tarkastelun kautta. Tieteenala korostaa fyysisen lukutaidon kehittämistä, taitojen hankinnan tehostamista sekä urheilijoiden ja osallistujien kokonaisvaltaisen kehityksen tukemista tutkimusnäyttöön perustuvin pedagogisin menetelmin.

Liikuntapedagogiikan keskeisiä piirteitä ovat sen keskittyminen harjoituksen, liikeen, leikin ja urheilun välittämiin kasvatusprosesseihin, joiden tavoitteena on oppimistulosten optimointi erilaisissa konteksteissa, kuten kouluissa, valmennusympäristöissä ja yhteisöohjelmissa. Se ammentaa laajemmista aloista kuten kinesiologiasta ja ihmisen liikkumisen tutkimuksesta, yhdistäen teoreettiset viitekehykset käytännön sovelluksiin liikunnanopetuksen haasteiden ratkaisemiseksi.

Alan merkittäviä kehityskulkuja ovat olleet kriittiset tarkastelut valmentajakoulutuksesta, liikunnanopettajien koulutuksesta sekä politiikan ja pedagogisten käytäntöjen risteyskohdista. Liikuntapedagogiikka tutkii myös monimutkaisia oppimisen malleja valmennuksessa, joissa valmentajat toimivat keskeisinä urheilijoiden kasvun ja suorituskyvyn kehittämisen fasilitaattoreina. Kaiken kaikkiaan liikuntapedagogiikka edistää osallistavia ja tehokkaita opetusstrategioita, jotka edesauttavat elinikäistä liikunnallista aktiivisuutta ja hyvinvointia.

## Lähteet
ItaliaMeteo

**Agenzia ItaliaMeteo** on vuonna 2017 perustettu, ja vuonna 2020 toimintansa aloittanut Italian kansallinen ilma- ja ilmastotieteellinen tutkimus- ja palvelulaitos. Sen päätoimipaikka sijaitsee Bolognassa.

Italiassa kansallinen sääpalvelu on ollut usean toimijan tuottama. Esimerkiksi puolustusministeriön alainen Italian ilmavoimien ilmatieteellinen palvelu () tuottaa myös julkista sääpalvelua siviilisektorille, ja sen univormupukuisia meteorologeja on esiintynyt italialaisissa televisiolähetyksissä. Italiassa on lisäksi maatalousministeriön alainen ilmatieteellinen laitos.

## Lähteet
Etelä-Kiinan teknillinen yliopisto

**Etelä-Kiinan teknillinen yliopisto** (; , lyhennys **SCUT**) on kiinalainen julkinen yliopisto, joka toimii Guangdongin maakunnan Kantonissa. Oppilaitoksen juuret ulottuvat vuoteen 1918, mutta virallisesti se on perustettu vuonna 1952 Etelä-Kiinan teknillisenä korkeakouluna.

Opetusta annetaan kiinaksi ja englanniksi. Yliopistolla on kolme kampusaluetta. Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 101-150. Tieteenaloja, joissa yliopisto on menestynyt kansainvälisesti vertaillen erityisen hyvin, ovat elintarviketiede ja -tekniikka (tieteenalakohtainen ARWU-maailmanlistan 2025 listasijoitus 4.), energiatiede ja -tekniikka (7.) sekä tekstiilitiede ja -tekniikka (9.).


华南理工大学2号楼 - panoramio.jpg|Yliopiston Wushanin kampuksen rakennus numero 2. 
华南理工大学大学城校区教学区（2018）.jpg|Yliopiston 'University Town' -kampusaluetta.
Guangzhou Shi Diyi Yiyuan 2024-01-04 16.32.35.jpg|Guangdongin Kansansairaala numero 1.


## Lähteet

## Aiheesta muualla
Lennart Karl

**Lennart Karl** (s. 22. helmikuuta 2008 Frammersbach) on saksalainen jalkapalloilija. Hän edustaa Saksan Bundesliigassa pelaavaa FC Bayern Müncheniä. Hän on pelipaikaltaan hyökkäävä keskikenttäpelaaja. Hän on vasenjalkainen ja 168 senttimetriä pitkä. 

4. huhtikuuta 2025 Karl kutsuttiin ensimmäistä kertaa Bayern Münchenin edustusjoukkueeseen. 15. kesäkuuta 2025 hän pelasi ensimmäiset minuttiinsa Auckland Cityä vastaan Fifan seurajoukkuoiden maailmanmestaruusturnauksessa.

Karl teki ensimmäisen ammattilaisuramaalinsa Mestarien liigassa pelatessaan Club Bruggeä vastaan.

Hänen markkina-arvonsa 10. tammikuuta 2026 oli 60 miljoona euroa. Arvo oli vain 20 miljoonaa euroa 14. lokakuuta 2025.

## Lähteet
Paul James

**Paul James** (s. 1969 tai 1970) on brittiläinen McLarenin Formula 1 -tallin manageri.
Hän liittyi McLarenille vuonna 1995 ja työskenteli McLaren F1 -tieautojen parissa. Vuonna 1997 hän liittyi Formula 1 -talliin, jossa hän on työskennellyt kuljettajien, David Coulthardin, Juan Pablo Montoyan ja Lewis Hamiltonin ykkösmekaanikkona. Hänestä tuli päämekaanikko vuonna 2012, ja kauden 2017 alussa hänet nimitettiin tiimimanageriksi.

## Lähteet
Etummainen säärilihas

**Etummainen säärilihas** () on ihmisen parillinen lihas, joka kiinnittyy yläpäästään sääriluun ulompaan nivelnastaan ja luun yläosaan ja säärten pitkien luiden väliseen välikalvoon, kulkee pohjeluun edessä samassa nivelaitiossa isovarpaan pitkän ojentajalihaksen () kanssa peittäen sen lähes kokonaan ja alapäästään sisimmän vaajaluun () mediaalipintaan sekä ensimmäisen jalkapöydänluun () tyveen. Lihaksen tehtävänä on jalkaterän dorsifleksio sekä jalkaholvin kohottaminen.

Etummaista säärilihasta hermottaa syvä pohjehermo.

## Lähteet
Matti Vornanen

**Leo Matti Vornanen** (s. 3. heinäkuuta 1953 Kuusjärvi) on suomalainen eläinfysiologian emeritusprofessori.

Matti Vornanen syntyi maanviljelijä Mikko Vornasen ja emäntä Tyyne Vornasen perheeseen. Hän tuli ylioppilaaksi Joensuun yhteiskoulusta 1972 ja valmistui Turun yliopistosta filosofian kandidaatiksi 1978. Filosofian lisensiaatiksi hän valmistui Joensuun yliopistosta 1985 ja väitteli siellä samana vuonna filosofian tohtoriksi. 

Vornanen oli Turun yliopistossa eläintieteen assistentti 1978–1980 ja tutkimusapulainen 1980–1981. Joensuun yliopistossa, sittemmin Itä-Suomen yliopisto, hän oli eläinfysiologian assistentti 1981–1991, yliassistentti 1991–1998, dosentti 1998 ja sitten professori. Suomen Akatemian varttunut tutkija Vornanen oli 1994–1995 ja vanhempi tutkija 1997–1998. Hän oli vieraileva tutkija Saksassa 1987–1988 ja Yhdysvalloissa 1991. Vornanen valittiin Suomen fysiologiyhdistyksen vuoden fysiologiksi 1998. Eläinfysiologina hän on tutkinut muun muassa sähköfysiologiaa, eläinten ympäristöön sopeutumisen solu- ja molekyylibiologiaa ja kalafysiologiaa.

## Lähteet
Steffo Törnquist

**Steffo Törnquist** (synt. *Bo-Stefan Törnqvist*; 12. tammikuuta 1956) on ruotsalainen toimittaja. Hän on juontanut TV4:n *Nyhetsmorgon*-aamuohjelmaa vuodesta 2000. Aiemmin hän on työskennellyt muun muassa *[[Östgöta Correspondenten]]issa*, *[[Dagens Nyheter]]issä*, *[[Expressen]]issä* ja TT-uutistoimistossa.
## Lähteet

## Aiheesta muualla
Robert Prytz

**Robert ”Robban” Prytz** (s. 12. tammikuuta 1960) on ruotsalainen uransa lopettanut jalkapalloilija, pelipaikaltaan keskikenttäpelaaja. Hän pelasi Ruotsin maajoukkueessa 56 ottelua vuosina 1980–1989. Seuratasolla hän edusti Malmötä 1977–1982 voittaen kahdesti Ruotsin cupin, minkä jälkeen hän siirtyi skotlantilaiseen Rangersiin. Myöhemmin hän pelasi muun muassa saksalaisessa Uerdingenissa sekä italialaisissa Atalantassa ja Hellas Veronassa. Prytz palkittiin Guldbollenilla vuonna 1986 ja valittiin Ruotsin jalkapalloliiton kunniagalleriaan vuonna 2017.
## Lähteet

## Aiheesta muualla